حدیث کا مفہوم
یہ حدیث رسول اللہ کے دور کے حوالے سے سمجھی جائے تو کوئی مسئلہ نہیں۔ کیونکہ اس وقت ہر شخص جو مسلمانوں کی جن شامل ہوتا تھا اسے جہاد بھی کرنا ہوتا تھا۔ آج کے دور میں اس کی یہ شکل ممکن ہے کہ اگر کبھی حکومت کو ضرورت پڑ جائے کہ عام لوگ بھی جہاد کے لیے نکل پڑیں تو آپ ذہنی طور پر اس کے لیے آمادہ رہیں۔ دوسرے یہ کہ انفرادی سطح پر مشکل حالت میں بھی کلمہ حق کہنے پر کار بند رہیں چاہے اس میں جان کا خطرہ ہو۔ اس انفرادی جہاد کو رسول اللہ کے افضل جہاد بتایا ہے۔ آپ کا ارشاد ہے کہ ظالم سلطان کے سامنے کلمہ حق کہنا افضل جہاد ہے۔